Sutarties projektas

Būstų nuomos įsigijimo iš fizinių ar juridinių asmenų skelbiamų derybų būdu sąlygų ir vertinimo kriterijų

1 priedas

**BŪSTO NUOMOS SUTARTIS**

2024 m. d. Nr.

Šiauliai

(vardas, pavardė), asmens kodas (asmens kodas), gyvenantis, -i (gyvenamoji vieta)/(teisinė forma, pavadinimas), pagal Lietuvos Respublikos įstatymus įsteigtas ir veikiantis juridinis asmuo, juridinio asmens kodas (kodas), kurio, -ios registruota buveinė yra (adresas), atstovaujamas, -a (pareigos, vardas, pavardė), veikiančio, -ios pagal (dokumentas, kurio pagrindu veikia asmuo) (toliau − Nuomotojas), Šiaulių miesto savivaldybė, juridinio asmens kodas 111109429 Vasario 16-osios g. 62, Šiauliai, atstovaujama (pareigos, vardas, pavardė), veikiančio, pagal (dokumentas, kurio pagrindu veikia asmuo), (toliau − Nuomininkas), kartu vadinami šalimis, o kiekvienas atskirai – šalimi, vadovaudamiesi (...), sudaro šią būsto nuomos sutartį (toliau – Sutartis).

**I. SUTARTIES DALYKAS**

1. Nuomotojas už mokestį įsipareigoja suteikti Nuomininkui Sutartyje nustatyta tvarka ir sąlygomis 5 (penkerius) metus valdyti ir naudoti būstą, kurio duomenys nurodyti Sutarties 2 punkte ir (ar) kitą turtą (jeigu toks suteikiamas), kurio duomenys nurodyti būsto perdavimo-priėmimo akte, o Nuomininkas įsipareigoja naudotis būsto patalpomis pagal paskirtį, nurodytą Sutarties 4 punkte ir mokėti nuomos mokestį bei kitus Sutartyje nurodytus mokėjimus.

2. Būstą apibūdinantys duomenys:

2.1. adresas: (savivaldybė, gyvenamoji vietovė, gatvė, pastato Nr., korpuso Nr., būsto Nr., aukštas);

2.2. unikalus Nr. (numeris);

2.3. bendrasis plotas, išreikštas kvadratiniais metrais: (plotas skaičiais ir žodžiais);

2.4. naudingasis plotas, už kurį skaičiuojamas nuomos mokestis, išreikštas kvadratiniais metrais: (plotas skaičiais ir žodžiais);

2.5. kambarių skaičius – (skaičiais ir žodžiais);

2.6. būsto priklausiniai: (išvardyti ir nurodyti jų skaičių bei paskirtį).

3. Šalys susitaria, kad Sutarties galiojimo laikotarpiu nustačius arba atsiradus neatitikčių tarp Sutartyje ir Lietuvos Respublikos nekilnojamojo turto registre nurodyto nuomojamų būsto patalpų bendrojo ploto ir (arba) naudingojo ploto, šalys laiko teisingais ir vadovaujasi Lietuvos Respublikos nekilnojamojo turto registre pateikiamais duomenimis.

4. Šalys susitaria, kad Nuomininkui nuomojamo būsto paskirtis yra gyvenamoji ir būstas subnuomojamas Lietuvos Respublikos paramos būstui įsigyti ar išsinuomoti įstatymo 14 straipsnio 4 dalyje numatytu atveju.

**II. ŠALIŲ TEISĖS IR PAREIGOS**

**5. Nuomininkas įsipareigoja:**

5.1. naudoti būstą tik pagal Sutarties 4 punkte nustatytą paskirtį;

5.2. mokėti būsto nuomos mokestį (būsto nuomos mokestis pradedamas skaičiuoti nuo būsto perdavimo-priėmimo akto pasirašymo dienos);

5.3. mokėti mokesčius už elektros energiją, dujas, šaltą ir karštą vandenį, šiluminę energiją ir komunalines paslaugas (šiukšlių išvežimą, bendro naudojimo patalpų valymą, teritorijos valymą ir kt.);

5.4. Nuomininkui sudarius būsto subnuomos sutartį, šiuos mokesčius paslaugų tiekėjams tiesiogiai moka subnuomininkas;

5.5. įregistruoti būsto nuomos sutartį Nekilnojamojo turto registre, o jai pasibaigus – išregistruoti.

5.6. pasibaigus būsto nuomos sutarties terminui ar ją nutraukus prieš terminą, perduoti būstą su jame esančia įranga ir daiktais, pagalbines patalpas ir priklausinius tokios pačios būklės, kokios jie buvo perduoti, išskyrus normalų nusidėvėjimą ir šalių patvirtintus pakeitimus.

5.7. pasibaigus šiai Sutarčiai arba šalims nutraukus ją prieš terminą, atlaisvinti būstą ir grąžinti jas nuomotojui nedelsdamas, bet ne vėliau kaip per 90 kalendorinių dienų. Nuomininkas būstą privalo grąžinti Nuomotojui pagal abiejų šalių pasirašomą būsto perdavimo-priėmimo aktą tvarkingą ir atitinkantį būsto perdavimo-priėmimo akte perdavimo Nuomininkui metu nustatytą būklę, įvertinant šalių patvirtintus pakeitimus.

**6. Nuomininko teisės:**

6.1. Nuomininkas turi teisę be atskiro Nuomotojo leidimo subnuomoti būstą;

6.2. daryti būsto pagerinimus ir pertvarkymus, reikalingus tam, kad būstas būtų naudojamas pagal Sutarties 4 punkte nustatytą paskirtį, jei Nuomotojas suteikia išankstinį leidimą tokiems pagerinimams ir pertvarkymams raštu;

6.3. nutraukti būsto nuomos Sutartį prieš terminą, įspėjus Nuomotoją ne mažiau kaip prieš 3 mėnesius iki būsto nuomos sutarties nutraukimo.

**7. Nuomotojas įsipareigoja:**

7.1. per 2 (dvi) darbo dienas nuo Sutarties pasirašymo dienos perduoti Nuomininkui laisvas, tinkamas gyventi, kaip tai numatyta pagal Lietuvos Respublikos civilinį kodeksą, ir atitinkančias statybos bei specialiųjų normų (gaisrinės saugos, higienos, sveikatos ir aplinkos) reikalavimus Sutarties 2 punkte nurodyto būsto patalpas. Nuomojamas būstas perduodamas dalyvaujant abiem šalims ar jų įgaliotiems atstovams, kurie sudaro ir pasirašo būsto perdavimo-priėmimo aktą (priedas).

7.2. leisti subnuomininkui ir jo šeimos nariams deklaruoti savo gyvenamąją vietą būste;

7.3. be jokių kliūčių ar trukdymo leisti subnuomoti būstą visą nuomos terminą;

7.4. Sutarties galiojimo laikotarpiu mokėti mokesčius už namo kaupiamąsias lėšas, už bendro naudojimo patalpų remonto darbus, žemės mokestį, pastato atnaujinimo (modernizavimo) išlaidas, bendrojo naudojimo patalpų administravimą, techninę priežiūrą, būsto kapitalinio remonto ir (arba) rekonstravimo išlaidas ir kitus nuomos Sutartyje nenurodytus mokėjimus, kurie gali atsirasti;

7.5. užtikrinti, kad jeigu bus perleistos būsto nuosavybės teisės, teisės ir pareigos, kylančios iš Sutarties, bus perleistos naujam būsto nuosavybės teisių įgijėjui;

7.6. Sutarties galiojimo laikotarpiu apdrausti būstą civilinės atsakomybės, būsto ir turto draudimu.

7.7. įvykus draudiminiam įvykiui, būsto remonto darbus atlieka Nuomotojas.

7.8. prireikus kapitališkai remontuoti ar rekonstruoti būstą, kai jo negalima remontuoti ar rekonstruoti neiškėlus gyventojų, kompensuoti nuomininko patirtas išlaidas, susijusias su laikina kitų gyvenamųjų patalpų nuoma minėtu laikotarpiu.

**8. Nuomotojo teisės:**

8.1 nutraukti būsto nuomos sutartį prieš pasibaigiant nuomos terminui tuo atveju, jeigu Nuomininkas būstą naudoja ne pagal Sąlygų 4 punkte nustatytą paskirtį;

8.2. pasibaigus Sutarties terminui ar nutraukus ją prieš terminą, priimti būstą pasirašant būsto perdavimo-priėmimo aktą.

9. Nuomotojas, gavęs Nuomininko pranešimą apie Sutarties nutraukimą, privalo patikrinti būsto būklę ir surašyti būsto perdavimo-priėmimo aktą pagal Sutarties priede nurodytą formą. Apie tikrinimo datą ir laiką Nuomotojas praneša Nuomininkui prieš 5 (penkias) dienas, jeigu šalys nesusitaria kitaip.

**III. MOKĖJIMŲ IR ATSISKAITYMŲ TVARKA**

10. Nuomininkas privalo Sutarties 11 punkte nustatytais terminais ir tvarka mokėti Nuomotojui ........ Eur (įskaitant gyventojo pajamų mokestį) nuomos mokestį, apskaičiuotą vadovaujantis .......... Nuomininkas iš nuomos mokesčio išskaičiuoja gyventojo pajamų mokestį teisės aktuose numatyta tvarka ir tarifais, perveda valstybinei mokesčių inspekcijai ir pateikia nustatytos formos deklaraciją.

11. Nuomos mokestį Nuomininkas už pirmąjį mėnesį turi sumokėti ne vėliau kaip iki **(data).** Visi vėlesni mokėjimai mokami kas mėnesį, ne vėliau kaip iki kito mėnesio 20 dienos, išskyrus nuomos mokestį už paskutinį kalendorinių metų mėnesį. Nuomos mokestis už paskutinį kalendorinių metų mėnesį sumokamas iki paskutinės einamųjų metų dienos. Pasibaigus sutarties terminui nuomos mokestis mokamas iki būsto priėmimo-perdavimo akto pasirašymo dienos.

12. Sutartyje nustatytas nuomos mokesčio dydis gali būti keičiamas taikant Lietuvos statistikos departamento apskaičiuotą vidutinį praėjusių metų statybos sąnaudų elementų kainų pokyčio koeficientą, jeigu jis nuo Sutarties sudarymo momento padidėjo arba sumažėjo daugiau nei vienu procentiniu punktu, bet ne dažniau kaip vieną kartą per metus. Pirmą kartą nuomos mokesčio dydis gali būti keičiamas praėjus dvylikai mėnesių nuo Sutarties sudarymo.

13. Mokestį už šaltą ir karštą vandenį, elektros energiją, dujas, šiluminę energiją ir komunalines paslaugas (bendro naudojimo patalpų elektros energiją, teritorijos, laiptinių valymą) nuomininkas turi mokėti tiesiogiai paslaugų teikėjams jų nustatytais terminais ir tvarka. Sudarius būsto subnuomos sutartį, šiame punkte nurodytus mokesčius paslaugų teikėjams tiesiogiai mokės subnuomininkas.

**IV. ATSAKOMYBĖ**

14. Jeigu Nuomininkas laiku nesumoka Sutartyje nustatyto nuomos mokesčio, jis privalo mokėti Nuomotojui 0,02 proc. dydžio delspinigius nuo nesumokėtos sumos už kiekvieną uždelstą dieną. Delspinigių sumokėjimas neatleidžia Nuomininko nuo pagrindinės prievolės, t. y. nuomos mokesčio sumokėjimo, įvykdymo.

15. Nuomininkas privalo atlyginti Nuomotojui visus nuostolius, kuriuos šis patiria dėl Sutartyje numatytų Nuomininko įsipareigojimų nevykdymo ar netinkamo vykdymo.

16. Sutarties šalis atleidžiama nuo atsakomybės už savo įsipareigojimų nevykdymą, jeigu ji įrodo, kad šių įsipareigojimų nebuvo galima įvykdyti dėl nenugalimos jėgos aplinkybių (*force majeure*), kurios Sutarties sudarymo momentu ši šalis negalėjo numatyti ir kurios ji negalėjo išvengti ar nugalėti.

17. Šalis, negalinti vykdyti savo įsipareigojimų dėl *force majeure* aplinkybių, turi kuo skubiau apie tai pranešti kitai šaliai. Būtina pranešti ir tuomet, kai išnyksta pagrindas nevykdyti įsipareigojimų.

18. Pagrindas atleisti nuo atsakomybės atsiranda nuo *force majeure* aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja, ji privalo kompensuoti kitai šaliai žalą, kurią ši patyrė dėl neišsiųsto ar laiku nepateikto pranešimo.

19. Nustatant *force majeure* aplinkybes, taikomos Lietuvos Respublikos civilinio kodekso nuostatos.

20. Nenugalimos jėgos aplinkybės neatleidžia šalių nuo jų įsipareigojimo dėti visas pastangas tokioms aplinkybėms pašalinti ir šalys vėl pradeda vykdyti savo sutartinius įsipareigojimus iš karto, kai nustoja veikti nenugalimos jėgos aplinkybės.

**V. NUOMOS TERMINAS**

21. Būstas išnuomojamas 5 (penkeriems) metams. Nuomos terminas pradedamas skaičiuoti nuo būsto perdavimo-priėmimo akto pasirašymo dienos. Sutartis šalių sutarimu gali būti pratęsiama dar 5 metams, nuomos kainą perskaičiuojant kaip nurodyta 12 punkte.

22. Pasibaigus Sutarčiai ir jos nepratęsus Lietuvos Respublikos teisės aktų nustatyta tvarka, arba šalims nutraukus ją prieš terminą, Nuomininkas privalo butą atlaisvinti šios Sutarties 5.6 papunktyje nustatyta tvarka.

**VI. SUTARTIES GALIOJIMAS, PAKEITIMAS IR PASIBAIGIMAS**

23. Sutartis įsigalioja nuo būsto perdavimo Nuomininkui perdavimo-priėmimo aktu dienos (data, kai perdavimo-priėmimo aktą pasirašo paskutinė šalis, todėl šalys privalo nurodyti pasirašymo datą) ir galioja 5 metus nuo paskutinės šalies pasirašymo datos.

24. Visi Sutarties pakeitimai, papildymai ir priedai galioja, jei jie yra sudaryti raštu ir pasirašyti abiejų šalių.

25. Ši Sutartis gali būti nutraukta raštišku šalių tarpusavio susitarimu.

26. Nuomotojui, nutraukiant sutartį prieš terminą, taikoma 3 mėnesių nuomos kainos dydžio bauda, išskyrus Sutarties 8.1 papunktyje nustatytą atvejį. Nuomininkui, nutraukiant Sutartį prieš terminą privaloma raštu įspėti Nuomotoją ne vėliau kaip prieš 3 mėnesius.

27. Nuomotojas turi teisę teismine tvarka nutraukti Sutartį nesilaikydamas Sutarties 26 punkte nurodyto įspėjimo termino, jeigu Nuomininkas pažeidė bent vieną iš Sutarties 5.1 ir 5.2 papunkčiuose nustatytų įsipareigojimų. Sutarties 5.1 ir 5.2 papunkčiuose nustatytų įsipareigojimų pažeidimas yra laikomas esminiu Sutarties sąlygų pažeidimu.

28. Nuomininkas turi teisę nutraukti Sutartį, nesilaikydamas Sutarties 26 punkte nurodyto įspėjimo termino ir tai bus laikoma esminiu Sutarties pažeidimu dėl Nuomotojo kaltės jeigu:

28.1. Nuomotojas kliudo Nuomininkui naudotis būstu pagal jo paskirtį ir (ar) pagal Sutarties sąlygas;

28.2. perduotas būstas yra su trūkumais, kurie Nuomotojo nebuvo aptarti ir Nuomininkui nebuvo žinomi, o dėl šių trūkumų būsto neįmanoma naudoti pagal paskirtį ir Sutarties sąlygas.

**VII. ASMENS DUOMENŲ TVARKYMAS**

29. Vykdydamos Sutartį, Šalys įsipareigoja asmens duomenų tvarkymą vykdyti teisėtai, laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

30. Abi Šalys yra asmens duomenų valdytojos, kurios tvarko savo darbuotojų asmens duomenis teisėto intereso ir sudarytos darbo sutarties pagrindu. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, kitų asmenų duomenis tvarko Sutarties vykdymo, teisėto intereso, siekdamos pareikšti ar apsiginti nuo ieškinių ar kitų reikalavimų, taip pat įvykdyti Šaliai taikomuose teisės aktuose numatytas teisines prievoles, tikslais bei juos atitinkančiais teisiniais pagrindais.

31. Šalys įsipareigoja įgyvendinti tinkamas organizacines ir technines priemones, užtikrinančias tvarkomų asmens duomenų apsaugą. Šalys užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo, nuo kitokio neteisėto asmens duomenų tvarkymo. Nurodytos priemonės turi užtikrinti iškilusią riziką atitinkantį saugumo lygį.

32. Šalys asmens duomenis saugo ne ilgiau, nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų, arba kiek tai reikalinga Šalių teisėtiems interesams įgyvendinti ir apsaugoti. Nereikalingi asmens duomenys sunaikinami.

33. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) einamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas ar kiti duomenys, suformuoti Sutarties vykdymo metu.  
Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykiams valdyti, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.

34. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduoda kitai Šaliai informaciją apie tolesnį duomenų tvarkytoją. Tokiu atveju Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

35. Kiekviena Šalis įsipareigoja tinkamai informuoti savo darbuotojus ir kitus asmenis, kurie bus pasitelkti Sutarčiai su Šalimis vykdyti, apie jų asmens duomenų tvarkymą, vykdomą kitos Šalies Sutarties sudarymo ir vykdymo tikslais, pateikdama visą Reglamento 13 ar 14 straipsnyje nurodytą informaciją. Informuojančioji Šalis su anksčiau nurodyta informacija privalo supažindinti pasirašytinai arba el. paštu (jei pagal elektroninio pašto adresą įmanoma identifikuoti gavėją), išsaugoti su tuo susijusią informaciją ir, kitai Šaliai pareikalavus, ją nedelsiant pateikti.

**VIII. BAIGIAMOSIOS NUOSTATOS**

36. Sutartyje vartojamų sąvokų apibrėžtys atitinka Lietuvos Respublikos teisės aktuose apibrėžtas sąvokas.

37. Šalys gali susitarti ir dėl kitokių Sutarties nuostatų, kurios neprieštarautų imperatyvioms teisės aktų normoms.

38. Ginčai dėl Sutarties, kurie per 14 darbo dienų nuo vienos šalies pareikšto reikalavimo dėl Sutarties įsipareigojimų vykdymo neišsprendžiami derybų būdu, sprendžiami civilinio proceso tvarka.

39. Visi pranešimai, susiję su Sutartimi, šalims privalo būti pateikiami raštu šioje sutartyje nurodytais šalių adresais:

|  |  |
| --- | --- |
| Nuomotojui:  (vardas ir pavardė / juridinio asmens pavadinimas)  (adresas)  (telefono numeris)  (elektroninio pašto adresas)  (fakso numeris) | Nuomininkui:  (vardas ir pavardė)  (adresas)  (telefono numeris)  (elektroninio pašto adresas)  (fakso numeris) |

40. Šalies pranešimas laikomas įteiktu tinkamai:

40.1. įteikiant asmeniškai – įteikimo dieną;

40.2. jei siunčiama elektroniniu paštu arba faksu – kitą darbo dieną nuo išsiuntimo;

40.3. jei siunčiama registruotu paštu – po 3 darbo dienų nuo išsiuntimo momento.

41. Šalys privalo nedelsdamos raštu viena kitą informuoti apie Sutarties 39 punkte rekvizitų pasikeitimą. Neinformavus kitos šalies apie rekvizitų pasikeitimą, pranešimai laikomi įteikti tinkamai, jei jie išsiųsti Sutartyje šalies nurodytu adresu.

42. Visi Sutarties pakeitimai, papildymai ir priedai yra laikomi sudedamąja ir neatskiriama Sutarties dalimi.

43. Sutartis sudaryta lietuvių kalba 2 egzemplioriais, po vieną kiekvienai šaliai.

44. Sutarties priedai: būsto perdavimo-priėmimo aktas, ....... lapas, -ai, ų;

45. Abi šalys perskaitė Sutartį. Šalys supranta jos turinį ir pasekmes ir pasirašė Sutartį kaip dokumentą, atitinkantį jų tikslus ir poreikius.

|  |  |  |
| --- | --- | --- |
| Nuomotojas, -a  (parašas) | | Nuomininkas, -ė  (parašas) |
| (vardas ir pavardė / juridinio  asmens pavadinimas) | Šiaulių miesto savivaldybė, atstovaujama | |
|  | A. V. | |

Būsto nuomos Sutarties Nr.

priedas

**BŪSTO PERDAVIMO-PRIĖMIMO AKTAS**

2024 m. d. Nr.

Šiauliai

Nuomotojas, -a (vardas, pavardė), asmens kodas (asmens kodas), gyvenantis, -i (gyvenamoji vieta)/(teisinė forma, pavadinimas), pagal Lietuvos Respublikos įstatymus įsteigtas ir veikiantis juridinis asmuo, juridinio asmens kodas (kodas), kurio registruota buveinė yra (adresas), atstovaujamas, -a (pareigos, vardas, pavardė), veikiančio, -ios pagal (dokumentas, kurio pagrindu veikia asmuo), perduoda, o nuomininkas Šiaulių miesto savivaldybė, juridinio asmens kodas 111109429, Vasario 16-osios g. 62, Šiauliai, atstovaujama (pareigos, vardas, pavardė), veikiančio, -ios pagal (dokumentas, kurio pagrindu veikia asmuo) priima šį būstą:

1. Būsto ir jo priklausinių apibūdinimas: (adresas, unikalus Nr., bendrasis ir naudingasis plotai ir kt. duomenys).

2. Būsto ir pagalbinių patalpų techninės būklės apibūdinimas: (grindų, sienų, lubų, langų, durų, balkonų ir kt. konstrukcijų apibūdinimas).

3. Būsto įrenginių techninės būklės apibūdinimas: (šildymo, geriamojo vandens tiekimo, apšvietimo, santechnikos ir kt. įrenginių apibūdinimas).

4. Būsto komunalinių ir susijusių paslaugų apskaitos prietaisų apibūdinimas: (plombų patikra ir skaitiklių rodmenys būsto perdavimo-priėmimo metu).

5. Kito būste esančio turto apibūdinimas: (pavadinimas, kiekis, būklė būsto perdavimo-priėmimo metu).

6. Būsto, priklausinių, pagalbinių patalpų, jame esančių įrenginių, apskaitos prietaisų ir kito aprašyto turto fotofiksacija (nuotraukų skaičius).

Šis aktas yra laikomas sudedamąja ir neatskiriama (data) būsto nuomos sutarties Nr. (numeris), dalimi.

Šis aktas surašytas 2 (dviem) egzemplioriais, turinčiais vienodą teisinę galią, po vieną kiekvienai šaliai.

Perdavė

Nuomotojas, -a (nuomotojo, -os atstovas, -ė)

(Nuomotojo atstovo pareigos) (parašas) (vardas, pavardė)

A.V.

Priėmė

Nuomininkas, -ė (parašas) (vardas, pavardė)

(Nuomininko atstovo, -ės pareigos)

A.V.